stanford-oval/wikipedia huggingface dataset:
Beatrice Utondu

| Mitalit> Maa:   Nigeria.Naisten yleisurheilu. Olympialaiset  | Mitalit> Maa:   Nigeria.Naisten yleisurheilu. Olympialaiset  | Mitalit> Maa:   Nigeria.Naisten yleisurheilu. Olympialaiset  | Maa:   Nigeria> Naisten yleisurheilu. |
| --- | --- | --- | --- |
|  Pronssia | Barcelona 1992 | 4 × 100 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Auckland 1990 | Pituushyppy |  |
| Universiadit  | Universiadit  | Universiadit  |  |
|  Pronssia | Buffalo 1993 | 100 m |  |
| Afrikan kisat  | Afrikan kisat  | Afrikan kisat  |  |
|  Kultaa | Nairobi 1987 | Pituushyppy |  |
|  Hopeaa | Kairo 1991 | 100 m |  |
|  Hopeaa | Kairo 1991 | Pituushyppy |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Durban 1993 | 100 m |  |
|  Hopeaa | Lagos 1989 | Pituushyppy |  |
|  Hopeaa | Durban 1993 | Pituushyppy |  |
Beatrice Utondu (s. 23. marraskuuta 1969) on nigerialainen entinen yleisurheilija ja olympiamitalisti, joka kilpaili pikajuoksussa ja pituushypyssä.
Utondu voitti vuonna 1987 Afrikan kisoissa kultaa pituushypystä tuloksellaan 645 cm, mutta karsiutui saman vuoden MM-kisoissa 1987 hypättyään 617 sentin päähän lankusta. Hän voitti pituushypyssä hopeaa sekä Afrikan-mestaruuskilpailuissa 1989 että Kansainyhteisön kisoissa 1990, joissa hän hyppäsi myötätuuleen tuloksen 665.
Utondu sai vuoden 1991 Afrikan kisoissa hopeamitalin sekä 100 metriltä että pituushypystä ja pääsi välieriin saakka Tokion MM-kisoissa samana vuonna. Hän osallistui vuonna 1992 Barcelonan olympialaisiin, jotka jäivät myös hänen ainoiksi olympiakisoikseen. Utondu juoksi siellä 100 metrillä välieriin asti ja oli mukana maansa pronssia voittaneessa 4 × 100 metrin viestijoukkueessa. Vuonna 1993 hän voitti 100 metrin Afrikan-mestaruuden ja sai samalta matkalta universiadeissa pronssia. Utondu juoksi samana vuonna myös sisäratojen MM-kilpailuissa, joissa hän putosi alkuerissä 60 metrillä. Hän voitti Afrikan-mestaruuskilpailuissa 1993 toisen hopeamitalinsa pituushypystä tuloksellaan 644 cm.
Ennätykset

Lähde: IAAF
100 m: 11,40 s (1991)
Pituushyppy: 659 cm (1988)
60 m (sisäradat): 7,36 s (2000)
Bathytropa meinerti

| Bathytropa meinerti> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Äyriäiset Crustacea
Luokka:  Kuoriäyriäiset Malacostraca
Lahko:  Siirat Isopoda
Heimo:  Bathytropidae
Suku:  Bathytropa
Laji:  meinerti
Kaksiosainen nimi
 Bathytropa meinerti  Budde-Lund, 1885 
Synonyymit
 Bathytropa costata Budde-Lund, 1885 
Alalajit
 Bathytropa meinerti costata Budde-Lund, 1885   Bathytropa meinerti meinerti Budde-Lund, 1885 
  [ Muokkaa Wikidatassa ] [ ohje ]  
Bathytropa meinerti on Bathytropa-sukuun ja Bathytropidae-heimoon kuuluva kuoriäyriäinen – täsmällisemmin siira. Tieteellisen nimen sille antoi ensimmäisenä Budde-Lund vuonna 1885. Sillä on kaksi alalajia.
Levinneisyysalue

Algeria
Ranska
Alalajit

Alla kaikki lajin kaksi tunnettua alalajia:
Bathytropa meinerti costata Budde-Lund, 1885
Bathytropa meinerti meinerti Budde-Lund, 1885
Kirjallisuutta

Schmalfuss, H.: ​World catalog of terrestrial isopods (Isopoda: Oniscidea).  Stuttgarter Beiträge zur Naturkunde. Serie A, 654: 1-341, 2003.
Luettelo Kongon tasavallan kaupungeista

Kongon tasavallan kartta
Tämä on luettelo Kongon tasavallan kaupungeista.
Bomassa
Brazzaville (valtion pääkaupunki)
Diosso
Djambala
Impfondo
Nkayi
Loubomo eli Dolisie
Madingo-Kayes
Makoua
Mbinda
Mossdendjo
Ouesso
Owando
Oyo
Pointe-Noire
Liédson

| 0 | 1 | 2 |
| --- | --- | --- |

Henkilötiedot
Koko nimi: Liédson da Silva Muniz
Syntymäaika: 17. joulukuuta 1977 (ikä 46)
Syntymäpaikka:  Cairu, Brasilia
Pelipaikka: hyökkääjä
Pituus: 175 senttimetriä
Seura
Seura:  Corinthians
Pelinumero: 31
Seurat
| Vuodet | Seura | O (M) |
| 2001–2002 2002 2003 2003–2011 2011– |  Coritiba  Flamengo  Corinthians  Sporting CP  Corinthians | 9 (5) 24 (14) 14 (10) 173 (100) 13 (11) |
Maajoukkue
| 2009– | Portugali | 14 (4) |
 Seurajoukkueuran tilastot kattavat vain kansalliset sarjat, päivitetty 17. syyskuuta 2009.  Maajoukkueuran tilastot päivitetty 3. syyskuuta 2010.
Liédson da Silva Muniz, pelaajanimeltään Liédson (s. 17. joulukuuta 1977 Cairu, Brasilia) on portugalilainen jalkapalloilija, joka edustaa Brasilian pääsarjassa pelaavaa Corinthiansia. Hän on pelipaikaltaan hyökkääjä.
Liédson ehti edustaa syntymämaassaan kolmea seuraa, Coritibaa, Clube de Regatas do Flamengoa ja Corinthiansia, ennen siirtoaan Sportingiin kaudeksi 2003–2004. Jo ensimmäisellä kaudellaan hän teki 15 liigamaalia, mutta seuraavaksi kaudeksi tahti vain koveni, ja 25 maalillaan hän voitti Portugalin liigan maalikuninkuuden.
Asuttuaan kuusi vuotta maassa, Liédson sai Portugalin kansalaisuuden elokuussa 2009. Hänen naturalisaatioprosessinsa aiheutti kuitenkin kohua, sillä Portugalilaisjalkapalloilijoiden liitto (SJPF) valitti elokuussa 2009 Portugalin jalkapalloliiton (FPF) aikeista nopeuttaa prosessia. Liédson teki ensiesiintymisensä Portugalin paidassa 5. syyskuuta 2009 EM-karsintaottelussa Tanskaa vastaan ja teki heti ensimmäisessä maaottelussaan maalin.
Aiheesta muualla

Liédson FootballDatabase-tietokannassa (englanniksi)
Portugalin joukkue – Jalkapallon MM-kilpailut 2010
1 Eduardo |
2 Alves |
3 Ferreira |
4 Rolando |
5 Duda |
6 Carvalho |
7 Ronaldo |
8 Mendes |
9 Liédson |
10 Danny |
11 Simão |
12 Beto |
13 Miguel |
14 Veloso |
15 Pepe |
16 Meireles |
17 Amorim |
18 Almeida |
19 Tiago |
20 Deco |
21 Costa |
22 Fernandes |
23 Coentrão |
Valmentaja Queiroz
Batik Air

| Batik Air |
| --- | --- |
 IATA: ID  –  ICAO: BTK 
Kutsukoodi:  BATIK
Perustettu:  3. toukokuuta 2013
Laivaston koko:  36
Kohteiden määrä:  26
Solmukohdat:  Juanda (Surabaya) Soekarno-Hatta (Jakarta)
Emoyhtiö:  Lion Air
Kotipaikka:  Jakarta, Indonesia
Kanta-asiakasohjelma:  Batik Miles
Yhtiön sivut:  www.batikair.com
Batik Airin Boeing 737-900ER
Batik Air on indonesialainen lentoyhtiö. Se on Lion Air -halpalentoyhtiön tytäryhtiö, joka on nimetty myyttisen Batik-linnun mukaan.
Laivasto

Heinäkuussa 2016:
| Konetyyppi | Lukumäärä | Tilauksia |
| --- | --- | --- |
| Airbus A320-200 | 18 | 22 |
| Boeing 737-800 | 12 |  |
| Boeing 737-900ER | 6 |  |
Aiheesta muualla

Kuvia tai muita tiedostoja aiheesta Batik Air Wikimedia Commonsissa
Lentoyhtiön kotisivut
Berke-kaani

Berke-kaanin hallintokaudella lyötyjä rahoja, vuosilta 1257-1267 Krimillä sijaitseva rahapaja.
Berke-kaani (n. 1209–1266 Kurajoen ylityksessä, Tbilisi Georgia) oli Kultaisen ordan hallitsija vuosina 1257-1266, vanhemman veljensä Batu-kaanin ja tämän pojan Sartaqin jälkeen. Berken aikana Kultaisesta ordasta tuli Pyhän maan puolustaja, kun hän liittoutui mamelukkien kanssa mongoliheimolaisiaan vastaan.
Tausta

Berke oli Tšingis-kaanin pojanpojanpoika ja Jotši-kaanin kolmas poika. Vuonna 1235 Berke liittoutui veljiensä Ordan ja Batun kanssa ja marssi valtavan, noin 150 000 miestä käsittäneen armeijan kanssa Siperiasta Volgan Bulgariaan vuonna 1236 ja kiptšakkien maille, jotka he valtasivat. Seuraavaksi he valtasivat Venäjän ruhtinaskunnat ja hävittivät lukuisia Venäjän kaupunkeja maan tasalle.
Berke seurasi Batu-kaania Eurooppaan, jossa Unkari kuningaskunnan Béla IV:n armeija voitettiin Muhin taistelussa vuonna 1241. Suurkaani Ögödein kuoltua vuonna 1242 kaaniperheen jäsenet palasivat Mongoliaan valitsemaan suurkaania, joksi Berke veljineen kannatti Batua. Sen epäonnistuttua he palasivat Venäjälle, jonne perustettiin Kultaisen ordan valtakunta. Ögödein ja Jotšin perillisten vihanpidon vuoksi Kultainen orda ei yrittänyt enää vallata Eurooppaa, vaan kukin hallitsija pyrki varustautumaan sukulaistensa hyökkäyksen varalta.
Valtakausi

Batun kuoltua vuonna 1255 hallitsijana oli vähän aikaa hänen perijänsä Sartaq, kunnes Berke-kaani tappoi Sartaqin ja sai vallan vuonna 1257. Berke oli kyvykäs hallitsija ja onnistui ylläpitämään ja vakauttamaan vastaperustettua Kultaista ordaa, yhtä Mongolivaltakunnan neljästä itsenäisestä osasta. Hän salli vuonna 1261 ortodoksisen hiippakunnan perustamisen Kultaisen ordan pääkaupunkiin Saraihin Kiovan metropoliitan alaisuuteen, vapautti kirkon verotuksesta ja sai islaminuskoisia oppineita tulemaan hoviinsa.
Berke kääntyi islamiin ja oli ensimmäinen islaminuskoinen mongolihallitsija. Berke oli napit vastakkain Il-kaanien valtakunnan Hülegü-kaanin kanssa, joka oli hävittänyt Bagdadin vuonna 1258 ja murhannut kalifi Al-Musta'simin ja jonka aluelaajentumishalut Syyriassa ja Egyptissä uhkasivat Berken uskonveljiä. Konflikti kehittyi viimein avoimeksi sodaksi vuonna 1262. Hülegü kärsi tappion Pohjois-Kaukasuksella vuonna 1263, ja Berken veljenpoika Nogai murskasi hänen joukkonsa Terekjoella. Hülegü kuoli vuonna 1265 ja Berke itse seuraavana vuonna taistellessaan Hülegün poikaa Abaqa-kaania vastaan.
Berkeä seurasi Kultaisen ordan valtaistuimelle hänen veljenpoikansa Möngke Temür (1266-1280), joka jatkoi Berken politiikkaa mamelukkien kanssa liittoutumisessa ja Il-kaanien valtakunnan laajenemisen rajoittamisessa. Berken sota Hülegüä vastaan saattoi pelastaa loput Pyhästä maasta, kuten Jerusalemin ja Mekan, Bagdadin kokemalta tuholta.[lähde? ]
Luettelo Komorien kaupungeista

Komorien kartta
Tämä on luettelo Komoreilla sijaitsevista kaupungeista.
Domoni
Fomboni
Mitsamiouli
Moroni
Mutsamudu
Bathurstin 12 tunnin ajo 2017

Bathurstin 12 tunnin ajo 2017 oli moottoriurheilun kestävyyskilpailu, joka ajettiin 5. helmikuuta 2017 Mount Panorama Circuitin moottoriradalla Uudessa Etelä-Walesissa Australiassa. Kilpailu kuului Intercontinental GT Challenge -sarjaan.
Kilpailun voitti Maranello Motorsportin kuljettajakolmikko Toni Vilander, Jamie Whincup ja Craig Lowndes.
Aiheesta muualla

12 h Bathurst (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2017 Liqui Moly Bathurst 12 Hour
Käännös suomeksi
Basilicata

| Basilicata |
| --- | --- |
 Basilicata on vuoristoa, merenrantaa ja pikkukyliä.
 Lippu:  Vaakuna
 Sijainti
Valtio:  Italia
Maakuntia:  2
Kuntia:  131
Hallinto:  
 – hallinnollinen keskus:  Potenza
 – Presidentti:  Marcello Pittella
Pinta-ala:  9 992 km²
Väkiluku (2011):  579 251 (18.)
 – väestötiheys:  59 as./km²
BKT (2016):  12 mrd. € (18.) 
 – asukasta kohti:  20 600 € (14.) 
 
Alueen kotisivut
Basilicata on hallinnollinen alue Etelä-Italiassa. Siellä on noin 580 000 asukasta. Alueen pääkaupunki on Potenza.
Maantiede

Basilicata on vuoristoista seutua. Apenniinien eteläisimmät osat ulottuvat Basilicataan. Vulturen alue Basilicatan pohjoisosassa on tuliperäistä – seudulle nimen antanut Monte Vulture on sammunut tulivuori.
Talous

Vuorisen maaston takia Basilicata on syrjäistä seutua. Se on myös Italian köyhmpiä alueita: alueen kansantuote on noin 70 prosenttia maan keskimääräisestä tasosta. Taloustilanne on kohentunut muun muassa öljyntuotannon ansiosta. Basilicatan alue on Manner-Euroopan suurin öljyntuotantoalue, jolla tuotetaan 6 prosenttia Italian öljyn tarpeesta ja 69 prosenttia maan öljyn tuotannosta. Kenttien hyödyntäminen alkoi 90-luvulla ja houkutteli useita tehtaita, jotka asettuivat erityisesti Vulturen alueelle.
Talous > Matkailu

Myös turismi on kasvanut huomattavasti viime vuosina. Materasta on tullut maailmanlaajuisesti tunnettu turistikohde. Sen kivikaudelta asti asutut luolat ovat Unescon maailmanperintökohde.
Aiheesta muualla

Kuvia tai muita tiedostoja aiheesta Basilicata Wikimedia Commonsissa
Potenza on Basilicatan hallinnollisen alueen pääkaupunki.
Materan vanhakaupunki on yksi Basilicatan matkailukohteista.
Berchem-Sainte-Agathe

| Berchem-Sainte-Agathe |
| --- | --- |
 Kaupungintalo
 lippu:  vaakuna
 Berchem-Sainte-Agathe
 Koordinaatit: 50°52′00″N, 04°18′00″E 
Valtio:  Belgia
Alue:  Bryssel
Pinta-ala:  
 – Kokonaispinta-ala:  2,9 km²
Väkiluku (2016):  24 224
 – Väestötiheys:  8 353,1 as./km²
 
 www.sint-agatha-berchem.be 
Infobox OKVirheellinen NIMI-arvo: 
Berchem-Sainte-Agathe (holl. Sint-Agatha-Berchem) on kunta Belgiassa Brysselin pääkaupunkialueella. Kunnassa on arviolta 24 224 asukasta (vuonna 2016) ja sen pinta-ala on 2,9 neliökilometriä. Se sijaitsee viiden ja puolen kilometrin päässä Brysselin keskustasta.
Näyttelijä Jean-Claude Van Damme on syntynyt kaupungissa vuonna 1960.
Aiheesta muualla

Kuvia tai muita tiedostoja aiheesta Berchem-Sainte-Agathe Wikimedia Commonsissa
Bernard Brégeon

| Mitalit> Maa:   Ranska.Miesten melonta. Olympialaiset  | Mitalit> Maa:   Ranska.Miesten melonta. Olympialaiset  | Mitalit> Maa:   Ranska.Miesten melonta. Olympialaiset  | Maa:   Ranska> Miesten melonta. |
| --- | --- | --- | --- |
|  Hopeaa | Los Angeles 1984 | K-2 1000 m |  |
|  Pronssia | Los Angeles 1984 | K-1 500 m |  |
| Ratamelonnan MM-kilpailut  | Ratamelonnan MM-kilpailut  | Ratamelonnan MM-kilpailut  |  |
|  Kultaa | Belgrad 1982 | K-2 10000 m |  |
|  Hopeaa | Montreal 1986 | K-1 10000 m |  |
|  Pronssia | Mechlen 1985 | K-1 500 m |  |
Bernard Brégeon (s. 6. heinäkuuta 1962 Suresnes) on ranskalainen entinen meloja. Hän sai vuoden 1984 kesäolympialaisissa Los Angelesissa pronssia miesten 500 metrin kajakkiyksikössä ja hopeaa 1 000 metrin kajakkikaksikossa. Hän kilpaili myös vuoden 1988 kesäolympialaisissa Soulissa.
Brégeon voitti ratamelonnan maailmanmestaruuden vuonna 1982 ja sai maailmanmestaruuskilpailuissa lisäksi hopea- (1986) ja pronssimitalit (1985). Hänen puolisonsa on meloja Bernadette Brégeon-Hettich.
Bernard Bududira

Bernard Bududira (elokuu 1934 – 19. marraskuuta 2005) oli burundilainen roomalaiskatolinen piispa. Hänet vihittiin papiksi Bururin hiippakuntaan 8. heinäkuuta 1963 ja nimitettiin Bururin piispaksi 17. syyskuuta 1973. Piispaksi vihkiminen seurasi 30. marraskuuta. Pääkonsekraattorina toimi André Makarakiza, jota avustivat Joseph Martin ja Stanislas Kaburungu.
Bududira johti hiippakuntaansa kuolemaansa saakka.
Berner (täsmennyssivu)

Berner (saksaa, ’berniläinen’) voi tarkoittaa ainakin seuraavia:
Yhtiöitä:
Berner Oy, suomalainen yritys
Berner Group Holding SE & Co. KG, saksalaisperäinen konserni, joka myy kulutustarvikkeita, työkaluja ja korjaamolaitteita
Sukunimenä:
Berner, ainakin kolme suomalaista sukua
Adam Berner (s. 1987), ruotsalainen jalkapalloilija
Anne Berner (s. 1964), suomalainen Keskustan kansanedustaja, ministeri, yritysjohtaja ja hallitusammattilainen
Arne Berner (1927–1988), suomalainen yrittäjä ja poliitikko
Axel Emanuel Berner (1810–1880), suomalainen pappi, opettaja ja valtiopäivämies
Axel Berner (1843–1892), suomalainen kansakoulujen tarkastaja ja sanomalehden julkaisija
Carl Berner (1841–1918), norjalainen poliitikko, suurkäräjien puhemies ja ministeri
Erik Berner (1922–2011), suomalainen liikemies
Gustaf Berner (k. 1716), suomalainen kirkkoherra
Hagbard Berner (1839–1920), norjalainen juristi, toimittaja ja poliitikko
Harry Berner (1920–2010), suomalainen liikemies
Mia Berner (1923–2009), norjalainen kirjailija
Peter Berner (s. 1945), suomalainen yritysjohtaja, kauppaneuvos
Rolf Berner (1894–1978), suomalainen liikemies ja kansanedustaja
Samuel Berner (k. 1759); saksalaissyntyinen suomalainen arkkitehti
Sören Berner (1859–1902), norjalaissyntyinen suomalainen liikemies
Tauno Berner (1880–1941), suomalainen kihlakunnantuomari ja Joensuun pormestari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bengalit

| Bengalit বাঙালি জাতি |
| --- | --- |
 1. rivi: Atisha • Chaitanya Mahaprabhu • Ram Mohan Roy • Lalon • Ishwar Chandra Vidyasagar • Bankim Chandra Chattopadhyay 2. rivi: Jagadish Chandra Bose • Rabindranath Tagore  • Begum Rokeya • A. K. Fazlul Huq • Meghnad Saha • Satyendra Nath Bose 3. rivi: Subhas Chandra Bose • Kazi Nazrul Islam • Zainul Abedin • Sheikh Mujibur Rahman • Ravi Shankar • Satyajit Ray 4. rivi: Brojen Das • Amartya Sen • Fazle Hasan Abed • Muhammad Yunus • Sharmila Tagore • Runa Laila 5. rivi: Irene Khan • Baroness Pola Uddin • Jhumpa Lahiri • Salman Khan • Rani Mukerji • Jawed Karim
Väkiluku:  300 000 000
Asuinalueet:  ~ Diasporassa tilastoidut  bengalit ovat kaikki bangladeshilaisia   Bangladesh  156 050 883   Intia 70 000 000  Pakistan 2 000 000  Saudi-Arabia ~ 1 000 000  Yhdistyneet arabiemiraatit ~ 600 000  Britannia ~ 500 000  Malesia ~ 230 000  Kuwait ~ 150 000  Yhdysvallat ~ 143 619  Etelä-Korea ~ 130 000  Bahrain ~ 120 000  Oman ~ 115 000  Kanada ~ 24 595  Italia ~ 35 000    Nepal ~ 23 000  Australia ~ 20 000  Japani ~ 11 000  Suomi 5 131
Kielet:  bengali
Uskonnot:  Islam: Bangladesh 88 %, Intia 21 % Hindulaisuus: Intia 78 %, Bangladesh 11 % Buddhalaisuus ja kristinusko: 1 %
Bengalit ovat eteläaasialainen etninen ryhmä. Bengalit asuvat pääasiassa Bengalin alueella, joka on jaettu Bangladeshiksi (entinen Itä-Bengali) ja Intialle kuuluvaksi Länsi-Bengaliksi. Bengaliyhteisöjä asuu myös muissa Intian osavaltioissa. Bengaliemigranttien muodostamia yhteisöjä elää monissa maissa ympäri maailmaa, kuten Pakistanissa, Saudi-Arabiassa, Yhdistyneissä arabiemiirikunnissa, Malesiassa, Kuwaitissa, Etelä-Koreassa, Bahrainissa, Omanissa, Nepalissa, Yhdysvalloissa, Kanadassa, Australiassa, Japanissa sekä osissa Eurooppaa.
Bengalien oma kieli on bengali, jolla on virallinen asema Bangladeshissa, Intiassa ja Sierra Leonessa. Bengaleja arvioidaan olevan maailmassa 300 miljoonaa. Suurin osa bengaleista on muslimeja tai hinduja.
Tunnettuja bengaleja

Bipasha Basu
Shreya Ghoshal
Sufia Kamal
Rani Mukerji
Mujibur Rahman
Satyajit Ray
Amartya Sen
Aparna Sen
Sushmita Sen
Ravi Shankar
Rabindranath Tagore
Sharmila Tagore
Muhammad Yunus
Aiheesta muualla

Kuvia tai muita tiedostoja aiheesta Bengalit Wikimedia Commonsissa
Berchtesgadenin Alpit

Näkymä Kehlsteinhausilta Watzmannin massiiville
Hochkönig (2 941 m)
Berchtesgadenin Alpit (saks. Berchtesgadener Alpen) on Itäisiin Alppeihin kuuluva vuoristoalue.
Vuoristoalueen korkein huippu on Hochkönig (2 941 m; koordinaatit 47°25′14.9″N, 13°3′47.4″E).
Huippuja

Hochkönig (2 941 m)
Watzmann (2 713 m)
Hochkalter (2 607 m)
Großer Hundstod (2 593 m)
Funtenseetauern (2 578 m)
Hocheisspitze (2 523 m)
Hoher Göll (2 522 m)
Großes Teufelshorn (2 361 m)
Kahlersberg (2 350 m)
Stadelhorn (2 286 m)
Azerbaidžanin Grand Prix 2019

|  Azerbaidžanin Grand Prix 2019  |
| --- | --- |
 4. osakilpailu 21 osakilpailusta kaudella 2019. 

Päivämäärä:  28. huhtikuuta 2019
Rata:  Bakun katurata
Sijainti:  Baku, Azerbaidžan
Ratatyyppi:  Katurata
Radan pituus:  6,003 km
Kilpailun pituus:  51 kierrosta, 306,049 km
Sää:   Aurinkoinen
Paalupaikka
Kuljettaja:   Valtteri Bottas   (Mercedes)
Paaluaika:  1.40,495
Palkintokoroke
Voittaja:   Valtteri Bottas   (Mercedes)
Toinen:   Lewis Hamilton   (Mercedes)
Kolmas:   Sebastian Vettel   (Ferrari)
Nopein kierros
Kuljettaja:   Charles Leclerc   (Ferrari)
Kierrosaika:  1.43,009 (kierroksella 50)
Azerbaidžanin Grand Prix 2019 (virallisesti Formula 1 SOCAR Azerbaijan Grand Prix 2019) oli Formula 1 -kauden 2019 neljäs osakilpailu, joka ajettiin 28. huhtikuuta Bakun katuradalla Azerbaidžanissa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 26. huhtikuuta | 13:00–14:30 | 12:00–13:30 | 1. vapaat harjoitukset |  Aurinkoinen | 16 °C | 39–40 °C | 69–70 % |
| 26. huhtikuuta | 17:00–18:30 | 16:00–17:30 | 2. vapaat harjoitukset |  Aurinkoinen | 16–17 °C | 27–35 °C | 53–57 % |
| 27. huhtikuuta | 14:00–15:00 | 13:00–14:00 | 3. vapaat harjoitukset |  Aurinkoinen | 17 °C | 42–44 °C | 66–68 % |
| 27. huhtikuuta | 17:00–18:00 | 16:00–17:00 | Aika-ajot |  Aurinkoinen | 14–16 °C | 26–36 °C | 67–78 % |
| 28. huhtikuuta | 16:10–18:10 | 15:10–17:10 | Kilpailu |  Aurinkoinen | 19–20 °C | 35–43 °C | 49–52 % |
Lähde:
Vapaat harjoitukset

Ensimmäiset vapaat harjoitukset jouduttiin keskeyttämään, kun George Russellin Williams hajosi, hänen ajettuaan avautuneen viemärinkannen päältä, minkä seurauksena ratavirkailijat joutuivat tarkastamaan ja korjaamaan rataa. Russellin auto sai vakavia vaurioita ja korjaustyöt vaativat uuden rungon käyttöä, eikä hän siitä johtuen voinut osallistua toisiin harjoituksiin.
Myös muilla kuljettajilla oli vaikeuksia toisissa vapaissa harjoituksissa. Racing Pointin Lance Stroll aiheutti harjoituksissa punaiset liput ja osion keskeytymisen hetkeksi, kun hän rikkoi autonsa osuessaan ratavalliin. Toro Rosson Daniil Kvjat rikkoi myös autonsa ajovirheeseen. Red Bullin Pierre Gasly ei ajanut harjoitusten aikana kisatuomariston järjestämään auton punnitukseen, josta hän sai rangaistuksena varikolta lähdön kilpailuun. Toisten vapaiden harjoitusten nopein oli Ferrarin Charles Leclerc ennen tallikaveriaan Sebastian Vetteliä ja kolmanneksi ajanutta Mercedeksen Lewis Hamiltonia.
Kolmansissa vapaissa harjoituksissa ei esiintynyt merkittäviä kolareita ja harjoitusten nopein oli jälleen Leclerc.
Aika-ajot

Aika-ajojen ensimmäisessä osiossa Williamsin Robert Kubica ajoi liian läheltä radan sisäreunaa ja kolaroi autonsa kahdeksannessa mutkassa. Leclerc kolaroi samassa mutkassa aika-ajojen toisessa osiossa ja ei voinut ajaa kolmannessa osiossa.
Paalupaikalle ajoi Mercedeksen Valtteri Bottas ennen tallikaveri Hamiltonia ja kolmanneksi ajanutta Ferrarin Vetteliä.
Aika-ajojen jälkeen Gaslyn auton todettiin tuomariston tutkinnassa rikkoneen polttoaineenvirtausta koskevia sääntöjä, mutta hänen harjoituksissa saamansa rangaistuksen vuoksi lähtö tapahtui siitä huolimatta kilpailussa varikolta. Alfa Romeo Racingin Kimi Räikkösen aika-ajosuoritus hylättiin liian taipuisan etusiiven vuoksi tuomariston suorittamassa jälkitutkinnassa ja hän joutui niin ikään lähtemään kilpailuun varikolta.
Kilpailu

Kiinan osakilpailun tavoin paalupaikalta lähtenyt Bottas sai huonomman lähdön kuin tallikaveri Hamilton, mutta onnistui pitämään kärkisijansa ensimmäisen mutkan jälkeen. Racing Pointin Sergio Pérez ohitti lähdössä Red Bullin Max Verstappenin ja nousi neljänneksi, kunnes Verstappen ohitti hänet myöhemmin kilpailun aikana. Aika-ajoissa kolaroineen Leclercin kisalähtö oli hankalampi keskikovan renkaan vuoksi ja hän menetti muutaman sijan, kunnes sai renkaat toimimaan ja ajoi pitkään radalla ennen ensimmäistä varikkopysähdystään.
Kierroksella 32 Renault’n Daniel Ricciardo yritti ohitusta Toro Rosson Daniil Kvjatista, mutta ohitusyritys päättyi kummankin osalta mutkan pitkäksi ajoon ja Ricciardo peruutti Kvjatin autoa päin yrittäessään poistua mutkasta. Tuomaristo langetti Ricciardolle kilpailun jälkeen kolmen lähtöruudun rangaistuksen seuraavaan Espanjan osakilpailuun. Varikolta kilpailuun lähtenyt Gasly ajoi kilpailun kuudentena, kunnes hänen autonsa hajosi ja aiheutti radalle virtuaalisen turva-auton.
Bottas voitti kilpailun ennen tallikaveri Hamiltonia ja jälleen kolmanneksi ajanutta Vetteliä.